Гендер тәрбиәһе.Харисова А.Р.

 Гендер тәрбиәһе биреүҙе дауам итеү. Атай, ағай, малайҙарға, һуғыш ветерандарына ихтирам тәрбиәләү. Башҡорт халыҡ батырҙары тураһында белемдәр формалаштырыу. Ил һаҡсылары көнөнә арналған күңел асыу сараһы. Ата – әсәләр һәм балалар яраҙмында хәрби техника һәм һөнәрҙәр буйынса альбомдар булдырыу.

 Биш йәштән балаларҙың танып-белеү, нимәгәлер
өйрәнеү кеүек яңылыҡҡа ынтылышы тағы ла көсәйә.
Ул барған һайын күберәк уйлана, фекерләй, һәр
нәмәнең нилектән тап шулай килеп сығыуын
төшөнөргә тырышып ҡарай, анализаторға һәләтле.
Баланың үҙ-үҙен тотшон инде логик яҡтан аңлатып һәм
алдан күреп була.
 Тап ошо йәштә ҡыҙҙарҙа зауыҡ, матурлыҡ хисе,
күңелгә йәм табыу, гүзәллек һәм камиллыҡ менән
ҡыҙыҡһыныу кеүек тойғолар барлыҡҡа килә.
Шунлыҡтан ҡыҙ кешене матур ҙәм бөхтә кейенергә,
өҫтөн-башын таҙа тоторға, сәсен тарап үрергә өйрәтәү
айырыуса мөһим.
 Нимә яҡшы йәки насар, матур? Был турала
әңгәмәләр үткәреү һәр йәштә лә кәрәк. Күҙ алдындағы
бала аңларлыҡ тормош миҫалдарын ҡулланығыҙ.
Өйҙө йыйыштырыу, гөлдәргә һыу һибеү,
ҡорғандарҙы рәтләп ҡуйыу, өҫтәлдәрге вазаға сәскәләр
килтереп ултыртыу кеүек ябай ғына эштәрҙе бергә
башҡарығыҙ. Ҡыҙығыҙ һеҙгә ҡарап, барыһын да үҙенә
һеңдереп йөрөй. Нимәнелер бергә башҡарыгыҙ.
Ҡыҙығыҙ һеҙге ҡарап, барыһын да үҙенә һеңдәреп
йөрөй. Нимәнелер бергә эшләү кешеләрҙе бер –
береһәнә яҡынайта ла – бөгөнгө “ваҡыт етмәү осоронда
ла һеҙ бер атҡанда ике ҡуянды тота алаһығыҙ.

 Был йөштәге ҡыҙҙар үҙен икенсе кеше урынына
ҡуйып ҡарай ала, быны улар аңлап һәм белеп эшләй.
Әсәй кеше ҡыҙы алдында ҙур абруйға әйә.Ҡыҙ балаға
һәр йәһәттән иң ҙур йоғонто яһаған кеше - әсә.
Уның бигерәк тә әсәй булғыһы килә. Ошо теләк
менән барыһын да тап әсәһе кеүек эшләргә, төҫ-
ҡиәфәтен дә уныңса тоторға, хатта уныңса һөйләшергә
тарыша.
 Ата-әсәһе араһындағы аңлашылмаусанлыҡты,
ыҙғышты бала ауыр кисерә. Талаш-тартышты ир кеше
башлаһа, ҡыҙыҡай бигерәк тә күңеленә яҡын ала. Ул
бит уҙен әле әрләнеп йөрөгән әсәһә урынына ҡуйып
йөрөй!
5-6 йәшлек ҡыҙҙарҙың тиҫтерҙәре менән уйнауына,
нимәнелер бергәләп башҡарыуына ҡаршы килмәгеҙ-
был бик мөһим. Был йәштәге малайҙар үҙенә һәм тирә-йүнгә бик ҡәтғи
ҡарай. Ҡағиҙәләр боҙолғанда, ул үҙен ғәйепле тип хис
итә.
 Ҡыҙҙар әсәһенә оҡшарға теләгән кеүек, малайҙар ҙа
атаһын ҡабатларға ярата. Бының өсөн ул күп
тырышлыҡ һала. Был уға тиҫтерҙәре менән
аралашҡанда үҙен тәбиғи һәм иркен, тартыныуһыҙ
тоторға ярҙам итә.
 Тулы булмаған ғаиләлә үҫеүсе малайҙарға
ауырыраҡ. Ғаиләлә башҡа ир туғандары булмағанда,
бигерәк тә. Атай менән әсәйҙең айырылышыуы-бала
өсөн иң ауыр яза. Ғәҙәттә, яңғыҙ әсәләр улдары өсөн
хафаланып, уны артыҡ бәпләй, иркәләй, саҡ ҡына
абынғанда ла янына йүгереп бара. Был балала үҙ-үҙәнә
ышанмаусанлыҡ, ҡурҡыу тойғоһо барлыҡҡа килтерә.
Был тойғолар тиҫтерҙәре менән аралашҡанда кире
сағылыш табыуы бар.
 Ҡаршылыҡ, килешмәүсәнлек кеүек тойғолар ҙа
барлыҡҡа килеүе мөмкин. Ир бала атаһы менән
аралашмағанда үҙен шулай тота, ул үҙен атай ролендә
шулай күрә. Ул көткәнсә булмағанда, теләктәре
тормошҡа ашмағанда бындай баланың тәрбибе бик
кире була. Үҙен «ирҙәрсә тотҡан» ҙурыраҡ малайҙар
янына тартылыу барлыҡҡа килә. Күңелдәге ҡаршылыҡ
был йәшкә хас булған ҡурҡыу тойғоһонан да, хәркәтсән
шау-шыулы уйындар уйнау теләгенән дә өҫтөнөрәк
булыуы бар.
 Атай кеше ғаиләлә үҙен бик тупаҫ, бәйһеҙ тотҡанда,
бала үҙе лә һиҙмәҫтән, шул ғәҙәттәрҙе күсереп ала. Был
да йәштәре менән аралашыуҙа ҡыйынлыктар
тыуҙырыуы бар.
 Шелтә биреү ваҡытлыса ғына ярҙам итә, ҡул күтәрәү
иһә бөтөнләй кире һөҙөмтәләр бирә. Уңыштар өсөн
маҡтау бала күңелендә тағы ла ҙурыраҡ уңыштарға
ирешеү теләген тыуҙыра.
Балпға үҙе башҡарырҙай эш ҡушыуҙан тартынмағыҙ.
Яуаплылыҡ тойғоһо тәрбиәләгеҙ.
 Ир бала үҙ-үҙенә ышаныс менән ҡарап үҫһен,
тиһәгеҙ, хәрәкәтсән уйындарға, спортҡа иғтибар
бирегез. Ғәҙәттә, спорт секцияларында ла ошо йәштән
шөғөлләнә башлайҙар бит.